Megállapodás módosítás

a Szombathely Megyei Jogú Város Önkormányzata által működtetett köznevelési intézmények állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről

amely létrejött egyrészről a

Szombathely Megyei Jogú Város Önkormányzata

székhelye: 9700 Szombathely, Kossuth Lajos u. 1-3.

képviseli: Dr. Puskás Tivadar polgármester

törzsszáma: 733656

adóigazgatási azonosító száma: 15733658-2-18

bankszámlaszáma: 10918001-00000003-25300036

KSH statisztikai számjele: 16733658-8411-321-18

mint Átadó (a továbbiakban: Önkormányzat), valamint a

Szombathelyi Tankerületi Központ

székhelye: 9700 Szombathely, Kossuth Lajos u. 11.

képviseli: Fodor István tankerületi központ igazgató

adóigazgatási azonosító száma: 15835499-2-18

Előirányzat-felhasználási keretszámla száma: 10047004 – 00336925 - 00000000

ÁHT azonosítója: 361739

KSH statisztikai számjele: 15835499-8412-312-18

mint átvevő (a továbbiakban: Tankerületi Központ)

(a továbbiakban együtt: Felek) között alulírott helyen és napon a következő feltételekkel:

1. A nemzeti köznevelésről szóló 2011. évi CXC. törvény (a továbbiakban: Nkt.) 74. §-ában, valamint 99/G. § (1) bekezdésében foglaltak alapján a Felek köznevelési intézmények állami működtetésbe vételével összefüggő, a feladatellátáshoz kapcsolódó létszámátadásról, valamint a feladatellátáshoz kapcsolódó vagyon, jogok és kötelezettségek átadás-átvételéről 2015. december 15. napján 67.024-52/2016. iktatószámon megállapodást (a továbbiakban: Megállapodás), a szerződés tárgyát képező vagyonelemek vagyonkezelői joga gyakorlásának feltételeiről 2016. december 15. napján 67.024-53/2016. iktatószámon vagyonkezelői szerződést kötöttek.

A Felek megállapodása alapján a vagyonkezelői szerződés 1.b) pontjával érintett vagyonelemek körét, köztük az Oladi Általános Iskola használatában álló vagyonelemeket is, az átadás-átvételi megállapodás 1.-4. számú mellékletei tartalmazzák. A Megállapodásban az Oladi Általános Iskola vonatkozásában ingatlan vagyonelemként kizárólag az iskolai épület, szobortalapzat és fa játszótér került átadásra. Az ingatlant körülvevő teljes földterület a hozzátartozó kerítéssel a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendelet valamint a szakképzésről szóló 2011. évi CLXXXVII. törvény 92/B. § (4) bekezdése alapján a Szombathelyi Szakképzési Centrummal megkötött vagyonkezelési szerződés részét képezi. A Szombathelyi Szakképzési Centrum a vagyonkezelője az udvar azon részének is, amely a vagyonkezelési szerződés megkötését megelőzően is, és azóta is az Oladi Általános Iskola kizárólagos használatában áll.

A Szombathelyi Szakképzési Centrum nyilatkozata alapján az érintett udvarrészre és a rajta lévő létesítményekre a Szombathelyi Szakképzési Centrum feladatellátáshoz nincs szükség. Előzőekre tekintettel a Szombathelyi Szakképzési Centrum az Oladi Általános Iskola által használt lévő udvarrészt és létesítményeit 2019. január 1. napi hatállyal a vagyonkezeléséből visszaadja.

Az érintett udvarrészt a rajta lévő létesítményekkel az Önkormányzat 2019. január 1. napjával a Tankerületi Központ vagyonkezelésébe adja.

Előzőekre tekintettel a Felek a Megállapodást 2019. január 1. napjával az alábbiak szerint módosítják.

1. A Megállapodás 1.1. számú melléklete helyébe jelen megállapodás 1. számú melléklete lép.
2. A Megállapodás 1.3 számú melléklete kiegészül jelen megállapodás 2. számú, az átadásra kerülő ingatlan térképrajzát bemutató mellékletével.
3. A Megállapodás 2.a. számú melléklete kiegészül jelen megállapodás 3. számú, az Oladi Általános Iskola ingatlan adatait tartalmazó mellékletével, valamint jelen megállapodás 4. számú, a Szombathelyi Nagy Lajos Gimnázium vonatkozásában átadásra kerülő tárgyi eszközök adatait tartalmazó mellékletével.
4. A szerződés, jelen módosítással nem érintett rendelkezései változatlanul hatályban maradnak.

Szombathely, 2019.

|  |  |
| --- | --- |
| …………………………………………  **Önkormányzat**  **képviseli**  **Dr. Puskás Tivadar**  **polgármester** | ………………………………………..  **Szombathelyi Tankerületi Központ**  **képviseli**  **Fodor István**  **tankerületi központ igazgató** |
| pénzügyileg ellenjegyzem:  Kelt: Szombathely,  ……………………………………………  **Önkormányzat**  **Stéger Gábor**  **a Közgazdasági és Adó Osztály vezetője** | pénzügyileg ellenjegyzem:  Kelt: Szombathely,  ……………………………………………  **Tankerületi Központ**  Varga Béláné  gazdasági vezető |

|  |  |
| --- | --- |
| Ellenjegyzem:  Kelt: Szombathely,  ……………………………………….  **Dr. Károlyi Ákos**  **jegyző** | Ellenjegyzem:  Kelt: …………………………………….  ………………………………………..  ügyvéd |